bluuebunny/crossref_metadata_2025 huggingface dataset:
การพยากรณ์ปริมาณผลผลิตข้าวในประเทศไทย
Authors:   , เร่งเทียน ทัศนีย์
Published: February 2025

เราศึกษาและใช้ตัวแบบ ARMA โดยวิธีบ็อกซ์-เจนกินส์ ในการพยากรณ์ปริมาณผลผลิตข้าวของประเทศไทย จากข้อมูลปริมาณผลผลิตข้าวรายเดือนตั้งแต่เดือนมกราคมปี พ.ศ. 2546 ถึงเดือนธันวาคมปี พ.ศ. 2561 ที่รวบรวมโดยสำนักงานเศรษฐกิจการเกษตร โดยแบ่งพิจารณาเป็นข้าวนาปี (แต่ละฤดีมีผลผลิตในเดือนสิงหาคมของปีหนึ่งถึงเดือนเมษายนของปีถัดไป) และข้าวนาปรัง (แต่ละฤดูมีผลผลิตในเดือนกุมภาพันธ์ถึงเดือนตุลาคมในปีเดียวกัน) ในการใช้คำสั่ง arima ในโปรแกรม R คำนวณหาตัวแบบที่เหมาะสมจากข้อมูลปริมาณผลผลิตข้าวรายเดือนเป็นเวลา 11 ปี ปีละ 9 เดือน เพื่อพยากรณ์ปริมาณผลผลิตในปีถัดไป เราได้ตัวแบบ ARMA สำหรับพยากรณ์ปริมาณผลผลิตในปี พ.ศ. 2557, 2558, 2559, 2560 และ 2561 ซึ่งมีค่ารากที่สองของค่าความคลาดเคลื่อนกำลังสองเฉลี่ยจากข้อมูลจริงของปีนั้น ๆ ที่ค่อนข้างสูง ผลการศึกษาที่ได้แสดงให้เห็นว่าการพยากรณ์โดยวิธีบ็อกซ์-เจนกินส์ ในงานวิจัยนี้ไม่แม่นยำ เนื่องจากผลการพยากรณ์ให้ค่าแตกต่างจากข้อมูลจริงมาก
การยับยั้งเชื้อราที่ก่อให้เกิดการเน่าเสียในขนมปังโดยใช้สารจากธรรมชาติ
Authors:   , กิตติฤดีกุล สุชัญญา
Published: February 2025

งานวิจัยชิ้นนี้มีวัตถุประสงค์เพื่อศึกษาการใช้สารผสมของกรดอินทรีย์ชนิดต่าง ๆ ที่ได้จากการหมัก (Verdad Powder N6, Verdad F520 และ Purac FCC8) ในการยับยั้งเชื้อราที่ทำให้เกิดการเน่าเสียของขนมปัง และผลจากการใช้สารดังกล่าวที่มีต่อคุณภาพ ลักษณะทางประสาทสัมผัส และอายุการเก็บรักษาขนมปัง ให้สามารถเก็บได้ที่อุณหภูมิ 30± 2 องศาเซลเซียสโดยไม่ใส่วัตถุกันเสีย เนื่องจากขนมปังเป็นอาหารที่มีบทบาทสำคัญต่อชีวิตคนในปัจจุบัน ซึ่งหาซื้อง่าย สะดวกและมีหลากหลายชนิดและรูปแบบตามความต้องการ แต่เนื่องจากมีการใส่สารป้องกันเชื้อราลงในขนมปัง เพื่อให้ผลิตภัณฑ์มีอายุการเก็บรักษาที่นานขึ้น เช่น กรดโพรพิโอเนต เกลือโพรพิโอเนต แคลเซียมโพรพิโอเนต ซึ่งการบริโภคอาหารที่มีสารเหล่านี้ในปริมาณสูงติดต่อกันเป้นระยะเวลานาน สามารถส่งผลกระทบเชิงลบต่อร่างกายได้ โดยในงานวิจัยนี้ได้ทดลองใส่สารผสมของกรดอินทรีย์แต่ละชนิดลงในขนมปัง ในปริมาณที่แตกต่างกันดังนี้ Verdad F520 1% Purac 0.2%, Verdad F520 1%, Verdad F520 2%+Purac 0.2%, Verdad F520 2%, Verdad F520 1.5%+Purac 1% และ Verdad N6 1.5% และนำผลการทดลองของขนมปังทั้ง 6 สูตร เปรียบเทียบกับขนมปังสูตรควบคุมที่ไม่ใส่สารกันเสียและสูตรที่ใส่ Calcium propionate 0.35% จากผลการทดลองพบว่าการใส่ Verdad F520 และ Verdad N6 มีผลต่อการยืด อายุการเก็บของขนมปังจาก 5 วัน เป็นอย่างน้อย 25 วัน ซึ่งความสามารถในการเป็นสารต้านเชื้อราขึ้นกับสภาวะความเป็นกรดที่เหมาะสม และมีผลต่อลักษณะทางกายภาพของขนมปัง โดยเนื้อขนมปังจะมีความแข็งมากกว่า สีเนื้อและเปลือกของขนมปังเข้มกว่าสูตรควบคุม การเติมกรดอินทรีย์จะสามารถเพิ่มปริมาตรของขนมปังได้ ซึ่งอาจเนื่องมาจากการอ่อนตัวลงของโครงสร้างกลูเตน ทำให้ขนมปังสามารถขยายตัวได้มากขึ้น แต่ในทางกลับกันกรดอินทรีย์อาจจะลดประสิทธิภาพการทำงานของยีสต์ได้ส่งผลให้ปริมาตรของขนมปังลดน้อยลงโดยที่มีการเติม Verdad F520 1% จะสามารถขึ้นฟูในอัตราที่เร็วกว่าโดยสูตรควบคุม จากการทดสอบอายุการเก็บ ลักษณะทางกายภาพ และการยอมรับจากผู้บริโภคพบว่า Verdad F520 1% เหมาะกับการนำมาใช้แทน Calcium propionate เพื่อยืดอายุการเก็บของขนมปังมากที่สุด
การผลิตกระดาษจากใบสับปะรดเพื่อพัฒนาเป็นบรรจุภัณฑ์
Authors:   , สัญจรโคกสูง ชฎาธาร
Published: February 2025

บรรจุภัณฑ์จากกระดาษเป็นที่นิยมมากในปัจจุบัน เนื่องจากกระแสรักษ์โลกกำลังเป็นที่นิยม ทำให้ความต้องการกระดาษมีจำนวนเพิ่มมากขึ้นอย่างเห็นได้ชัด จึงเกิดการหาพืชทางเลือกที่เหมาะสมกับการผลิตกระดาษ ใบสับปะรดก็เป็นพืชทางเลือกหนึ่งที่สามารถนำมาใช้ได้ เพราะเส้นใยมีความเหนียวและมีคุณสมบัติที่สามารถนำมาผลิตเป็นเยื่อกระดาษได้ โครงการนี้จึงสนใจศึกษาภาวะที่เหมาะสมในการผลิตเยื่อจากใบสับปะรดโดยใช้ความเข้มข้นของ NaOH ในการผลิตเยื่อที่แตกต่างกัน และศึกษาความเป็นไปได้ในการพัฒนาเยื่อจากใบสับปะรดให้เป็นบรรจุภัณฑ์กระดาษ ในงานวิจัยนี้ได้ทดลองใช้ NaOH ที่มีความเข้มข้นแตกต่างกัน 3 ระดับ คือร้อยละ 18, 19 และ 20 ของน้ำหนักเยื่อแห้ง ในการต้มเยื่อใบสับปะรดที่ 100 องศาเซลเซียส เป็นเวลา 2 ชั่วโมง แล้วนำไปคัดขนาดด้วยตะแกรงขนาด 16 เมชและ 200 เมช พบว่า การใช้ NaOH ที่ร้อยละ 18 ของน้ำหนักเยื่อแห้ง ให้ผลผลิต (%yield) ของเยื่อที่อยู่บนตะแกรง 200 เมชมากที่สุด จากนั้นนำเส้นใยที่ได้จากการต้มเยื่อทั้งหมดไปทำการวิเคราะห์เส้นใยพบว่าค่าเฉลี่ยเลขคณิตของความยาวเส้นใยใบสับปะรดที่อยู่ระหว่างตะแกรง 16 เมชและตะแกรง 200 เมซ (accepts) มีแนวโน้มลดลงตามความเข้มข้นของ NaOH ที่เพิ่มขึ้น ในขณะที่ค่าเฉลี่ยเลขคณิตของความยาวเส้นใยใบสับปะรดที่มีขนาดใหญ่กว่าตะแกรง 16 แมช (rejects) เพิ่มขึ้นตามความเข้มข้นของ NaOH ปริมาณเส้นใยขนาดเล็กที่อยู่ระหว่างตะแกรง 16 เมช และ 200 เมช จะเพิ่มขึ้นตามความเข้มข้นของ NaOH และปริมาณเส้นใยขนาดเล็กที่มีขนาดใหญ่กว่าตะแกรง 16 เมช จะลดลงตามความเข้มข้นของ NaOH ในส่วนของดัชนีความโค้งงอและดัชนีความหักงอของเยื่อใบสับปะรดจะมีแนวโน้มเพิ่มขึ้นตามความเข้มข้นของ NaOH ส่วนเยื่อที่ขนาดใหญ่กว่าตะแกรง 16 เมช ดัชนีความหักงอและดัชนีความโค้งงอมีแนวโน้มลดลงตามปริมาณ NaOH ในส่วนของจำนวนกระจุกเส้นใย พบว่าเยื่อใบสับปะรดที่อยู่ระหว่างตะแกรง 16 เมชและ 200 เมช เมื่อต้มด้วย NaOH เข้มข้นร้อยละ 19 โดยน้ำหนักเยื่อแห้ง จะมีจำนวนกระจุกเส้นใยมากที่สุด ส่วนเยื่อที่ขนาดใหญ่กว่าตะแกรง 16 เมชจะมีจำนวนกระจุกเส้นใยลดลงตามความเข้มข้นของ NaOH และในส่วนของความกว้างของเส้นใย พบว่าความกว้างของเส้นใยที่อยู่ระหว่างตะแกรง 16 เมชและ 200 เมช มีแนวโน้มเพิ่มขึ้นตามความเข้มข้นของ NaOH แต่ความกว้างของเส้นใยที่ขนาดใหญ่กว่าตะแกรง 16 เมช จะมีแนวโน้มลดลงตามความเข้มข้นของ NaOH ที่เพิ่มขึ้น
การทดสอบการเป็นยาปฏิชีวนะของสารสังเคราะห์ควิโนโลน
Authors:   , มานาดี คณิตตา
Published: February 2025

ตั้งแต่ปีคริสต์ศักราช 1960 มีการพัฒนาตัวยาปฏิชีวนะประเภทควิโนโลนอย่างกว้างขวาง ไม่ว่าจะเป็นยาปฏิชีวนะควิโนโลนรุ่นแรก ได้แก่ nalidixic acid และ oxolinic acid ยาปฏิชีวนะฟลูออโรควิโนโลนยุคก่อน เช่น norfloxacin หรือจะเป็นยาปฏิชีวนะฟลูออโรควิโนโลนสมัยใหม่ ได้แก่ ciprofloxacin และ moxifloxacin ในงานวิจัยนี้ได้ทำการทดสอบความสามารถในการเป็นยาปฏิชีวนะของสารสังเคราะห์ควิโนโลนทั้งหมด 12 สาร ที่ได้รับมาจากภาควิชาเคมี คณะวิทยาศาสตร์ จุฬาลงกรณ์มหาวิทยาลัย โดยใช้วิธี resazurin microdilution assay ในการหาค่าความเข้มข้นต่ำที่สุดที่ยับยั้งการเจริญเติบโตของแบคทีเรีย (Minimum Inhibition Concentration; MIC) และนำผลจาก MIC ไป Streak ลงบนอาหารแข็งที่ไม่มียาปฏิชีวนะเพื่อดูความเข้มข้นต่ำที่สุดที่ทำให้แบคทีเรียตาย (Minimum Bactericidal Concentration; MBC) ผลการทดลองแสดงให้เห็นว่าสาร KKAJ-A35 สามารถยับยั้งการเจริญเติบโตของ Escherichia coli (ATCC 25922) ได้ ณ ความเข้มข้น 1000 ไมโครกรัมต่อมิลลิลิตรแต่สามารถเจริญเติบโตบนอาหารแข็งที่ไม่มียาปฏิชีวนะได้ เชื้อ Staphylococcus aureus (ATCC 6538P) ถูกยับยั้งด้วยสาร KKAJ-A51 และ KKAJ-A52 ณ ความเข้มข้นปานกลางที่ 125, 250 และ 500 ไมโครกรัมต่อมิลลิลิตรและในความเข้มข้นนี้ S.aureus สามารถเจริญเติบโตบนอาหารแข็งที่ไม่มียาปฏิชีวนะได้หลังจากให้สารทั้งสอง แต่ที่ความเข้มข้นสูงขึ้นไปไม่สามารถยับยั้งการรเจริญเติบโตของ S. aureus ได้ ผลการทดสอบสุดท้ายแสดงให้เห็นว่าสารทั้งหมดไม่มีผลยับยั้งการเจริญของ Pseudomonas aeruginosa (ATCC 27853)
การสร้าง Visualization เพื่อให้ข้อมูลแก่ผู้เรียนที่จะเลือกลงทะเบียนเรียนวิชาศึกษาทั่วไป กรณีศึกษาจุฬาลงกรณ์มหาวิทยาลัย
Authors:   , ดิลกปภาพัฒน์ จิดาภา
Published: February 2025

โครงงานวิจัยเรื่อง "การสร้าง Visualization เพื่อให้ข้อมูลแก่ผู้เรียนที่จะเลือกลงทะเบียนเรียน วิชาศึกษาทั่วไป กรณีศึกษาจุฬาลงกรณ์มหาวิทยาลัย" มีวัตถุประสงค์เพื่อนำข้อมูลจากระบบประเมินการเรียนการ สอนออนไลน์ CU-CAS ซึ่งเป็นระบบสารสนเทศที่จุฬาลงกรณ์มหาวิทยาลัยนำมาบริหารหลักสูตรจุฬาฯ เพื่อช่วยใน การสร้างประมวลรายวิชาของผู้สอนและการประเมินผลการเรียนการสอนออนไลน์ และข้อมูลข้อความการแนะนำ รายวิชาเรียน จากเว็บไซต์ต่าง ๆ ที่นิสิตของจุฬาลงกรณ์มหาวิทยาลัยส่วนใหญ่ใช้ประกอบการตัดสินใจในการเลือก ลงทะเบียนเรียน มาวิเคราะห์ผล ประมวลผลและแสดงผลในรูปแบบที่สามารถเข้าใจได้ง่าย และผู้ใช้สามารถนำผล ที่แสดงอยู่ในแดชบอร์ดนั้น มาประกอบการตัดสินใจในการเลือกลงทะเบียนเรียนได้ การจัดทำแดชบอร์ดใช้กูเกิล ดาต้าสตูดิโอ ซึ่งเป็นเครื่องมือของกูเกิลมาช่วยในการทำการนำเสนอแผนภาพข้อมูล โดยแสดงให้เห็นถึงการ เปรียบเทียบของผลการประเมินการเรียนการสอนออนไลน์ CU-CAS ใน 3 ปีย้อนหลัง ในแต่ละตัวชี้วัด การพัฒนา เว็บแอปพลิเคชันสำหรับดึงข้อมูลข้อความการแนะนำรายวิชาเรียนจาก 6 เว็บไซต์ที่ศึกษา โดยใช้คลังโปรแกรมไพ ไทยเอ็นแอลพีในการตัดคำ เพื่อใช้ในการแสดงผลข้อความโดยใช้เทคนิค TF-IDF ให้อยู่ในรูปของเวิร์ดคลาวด์ (Word Cloud)
การเดินม้าแบบปิดบนกระดานหมากรุกขนาด 4xn ที่ถูกลบสองช่อง
Authors:   , แก้ววรรณรัตน์ ธนธรณ์
Published: February 2025

โครงงานนี้ระบุตำแหน่งช่องสองช่องทั้งหมดที่ลบออกจากกระดานหมากรุกขนาด 4x3, 4x4, 4x5, 4x6, 4x7 และ 4x8 แล้วมีการเดินแบบปิดของม้าบนกระดานที่เหลืออยู่ และระบุตำแหน่งช่องสองช่องบางตำแหน่งที่ลบออกจากกระดานหมากรุกขนาด 4 x n เมื่อ n ≥ 9 แล้ว มีการเดินแบบปิดของม้าบนกระดานที่เหลืออยู่ ซึ่งเป็นการพิสูจน์ข้อคาดการณ์บางส่วนของ Bi และคณะ
ผลของความผิดพลาดจากการปัดเศษต่อการคำนวณค่าลิมิตของฟังก์ชัน 1 ตัวแปร
Authors:   , สมิทธิเวชรงค์ ปัญจพล
Published: February 2025

โครงงานนี้ ศึกษาเกี่ยวกับผลจากความผิดพลาดจากการปัดเศษต่อการคำนวณค่าลิมิตของ ฟังก์ชัน และแนวทางในการใช้คอมพิวเตอร์มาช่วยในการประมาณค่าลิมิตภายใต้ความแม่นยำที่ กำหนดให้ โดยการควบคุมค่าความผิดพลาดจากการปัดเศษให้ได้อย่างเหมาะสม สำหรับฟังก์ชัน 1 ตัว แปรที่มีค่าลิมิตเป็นจำนวนจริง โดยการคำนวณจะทำผ่านโปรแกรมแมทแลบ
อัตสัณฐานของแผ่นจานที่ถูกเจาะ
Authors:   , เกตุทิม พสิษฐ์
Published: February 2025

ในโครงการนี้เรามีความสนใจในอัตสัณฐานของแผ่นจานหนึ่งหน่วยซึ่งมีจุดถูกลบออกจากแผ่นจานไม่เกิน 3 จุด
ผลของปริมาณเชื้อเริ่มต้นต่อการผลิตน้ำมันจากไฮโดรไลเสตของแป้งมันสำปะหลังโดยยีสต์ Cyberlindnera subsufficiens NG 8.2
Authors:   , สุขมงคลชัย ทรงเกียรติ์
Published: February 2025

การเจริญและร้อยละของเซลล์ที่มีชีวิตของยีสต์อุดมน้ำมัน Cyberlindnera subsufficiens NG 8.2 ในช่วงพีเอช 5.5-7.0 ไม่แตกต่างกันอย่างมีนัยสำคัญ ร้อยละของเซลล์ที่มีชีวิตที่พีเอช 5.5 เท่ากับ 90 การผลิตน้ำมันของยีสต์ Cy. subsufficiens NG 8.2 จากไฮโดรไลเสตแป้งมันสำปะหลัง ที่พีเอช 5.5 เป็นเวลา 6 วัน ได้ผลผลิตน้ำมันสูงสุด 3.11 กรัมต่อลิตร ยีสต์มีปริมาณน้ำมันสะสมในเซลล์ 24.63 กรัมต่อกรัมเซลล์แห้ง เมื่อใช้เชื้อเริ่มต้น 5.56 x 10⁸ เซลล์ต่อมิลลิลิตร ที่เจริญในอาหาร YM เป็นเวลา 48 ชั่วโมง คาดว่าระยะเวลาการบ่มที่เหมาะสมสำหรับการผลิตน้ำมันของยีสต์ Cy. subsufficiens NG 8.2 เท่ากับ 6 วัน กรดไขมันซึ่งเป็นองค์ประกอบหลักในน้ำมันของยีสต์ Cy. subsufficiens NG 8.2 ที่ผลิตได้ คือ กรดโอเลอิก ร้อยละ 35.17 กรดปาลมิโตเลอิก ร้อยละ 31.48 และกรดปาลมิติก ร้อยละ 22.03 จากผลการทดลองที่ได้ น้ำมันของยีสต์ Cy. subsufficiens NG 8.2 มีศักยภาพที่จะเป็นแหล่งของกรดปาลมิโตเลอิกเพื่อนำไปประยุกต์ใช้ประโยชน์ในทางการแพทย์ต่อไป
แอปพลิเคชันบนโทรศัพท์เคลื่อนที่สำหรับการสร้างภาพจับคู่ความลึกและการบูรณะภาพสามมิติ
Authors:   , ศิริสวัสดิ์ นิรวิทย์
Published: February 2025

ด้วยการพัฒนาของเทคโนโลยีทำให้เทคโนโลยีการถ่ายภาพสามารถเข้าถึงได้โดยคนหมู่มาก แต่ถึงกระนั้นภาพถ่ายที่นิยมในยุคปัจจุบันนั้นยังอยู่ในรูปแบบสองมิติ ซึ่งไม่สามารถเทียบคุณภาพกับประสาทการมองเห็นของมนุษย์ที่สามารถมองวัตถุในสามมิติ ประกอบกับอุปกรณ์ที่ใช้ในการถ่ายภาพสามมิตินั้นยังคงมีราคาที่สูง ดังนั้นผู้พัฒนาจึงเล็งเห็นว่าหากสามารถเพิ่มคุณค่าให้กับภาพถ่ายสองมิติโดยการจำลองการทำงานของกล้องถ่ายภาพแบบสเตอริโอจะสามารถเพิ่มคุณค่าให้กับภาพถ่ายได้โดยมีค่าใช้จ่ายที่ลดลง จากปัญหาดังกล่าวผู้พัฒนาจึงพัฒนาแอปพลิเคชันบนโทรศัพท์เคลื่อนที่สำหรับการสร้างภาพจับคู่ความลึกและการบูรณะภาพสามมิติที่สามารถแก้ปัญหาดังที่กว่าข้างต้น โดยใช้การถ่ายวีดิโอเพื่อจำลองการใช้กล้องสเตอริโอ และบูรณะภาพสามมิติเพื่อแสดงผล
แอนตาโกนิสติกแบคทีเรียเพื่อยับยั้ง Pyricularia oryzae ที่ก่อโรคใหม่ในข้าว
Authors:   , กุลวัชวิมล ธนพล
Published: February 2025

งานวิจัยนี้มีจุดมุ่งหมายเพื่อค้นหาแบคทีเรียที่มีความสามารถยับยั้ง Pyricularia oryzae ที่ก่อ โรคไหม้ในข้าว โดยนำแบคทีเรีย 10 สายพันธุ์ที่คัดแยกมาจากดินและน้ำทะเลจากงานวิจัยก่อนหน้านี้มา ทดสอบความสามารถในการยับยั้งราด้วยวิธี dual culture และพบว่าแบคทีเรียสายพันธุ์ M23, M25 และ M26 มีความสามารถยับยั้ง P. oryzae ได้สูงที่สุด ด้วยเปอร์เซ็นต์การยับยั้ง 48.33, 50.00 และ 55.00% ตามลำดับ จึงเลือก 3 สายพันธุ์ข้างต้นไปทดสอบความสามารถในการยับยั้งราด้วยน้ำเลี้ยงเชื้อ ปราศจากเซลล์ พบว่าน้ำเลี้ยงเชื้อปราศจากเซลล์ของแบคทีเรียสายพันธุ์ M25 แสดงความสามารถในการ ยับยั้งสูงที่สุด โดยมีเปอร์เซ็นต์การยับยั้งได้ 54.07% รองลงมาคือ สายพันธุ์ M26 ซึ่งมีเปอร์เซ็นต์การ ยับยั้ง 45.53% และสายพันธุ์ M23 ซึ่งมีเปอร์เซ็นต์การยับยั้ง 36.58% จากนั้นนำแบคทีเรียทั้ง 3 สาย พันธุ์ ไปทดสอบเพื่อหาภาวะที่เหมาะสมของแบคทีเรียในการเพิ่มประสิทธิภาพการยับยั้งรา จากการ ทดสอบหาอาหารเลี้ยงเชื้อที่เหมาะสม ได้แก่ Luria-Bertani (LB), Nutrient Broth (NB) และ Tryptic Soy Broth (TSB) พบว่าเมื่อเลี้ยงแบคทีเรียด้วยอาหาร LB มีการยับยั้งรามากที่สุด โดยน้ำเลี้ยงเชื้อที่ ปราศจากเซลล์ของแบคทีเรียสายพันธุ์ M25 แสดงความสามารถในการยับยั้ง P. oryzae สูงที่สุด โดยมี เปอร์เซ็นต์การยับยั้งที่ 54.07% รองลงมาคือ สายพันธุ์ M26 โดยมีเปอร์เซ็นต์การยับยั้ง 45.53% และ สายพันธุ์ M23 โดยมีเปอร์เซ็นต์การยับยั้ง 36.58% เมื่อผันแปรค่า pH (6, 7 และ 8) ของอาหาร LB เพื่อหา pH ที่เหมาะสมต่อประสิทธิภาพในการยับยั้ง P. oryzae ผลที่ได้พบว่าน้ำเลี้ยงเชื้อที่ปราศจาก เซลล์ของแบคทีเรียทั้ง 3 สายพันธุ์ที่เลี้ยงในอาหาร LB ที่ค่า pH เท่ากับ 7 มีเปอร์เซ็นต์ยับยั้งสูงที่สุด โดย น้ำเลี้ยงเชื้อที่ปราศจากเซลล์ของแบคทีเรียสายพันธุ์ M25 แสดงความสามารถในการยับยั้ง P. oryzae สูง ที่สุด โดยมีเปอร์เซ็นต์การยับยั้งที่ 67.92% รองลงมาคือ สายพันธุ์ M26 โดยมีเปอร์เซ็นต์การยับยั้ง 60.42% และสายพันธุ์ M23 โดยมีเปอร์เซ็นต์การยับยั้ง 59.17% จากผลการทดลองของงานวิจัยในครั้ง นี้ทำให้ได้แบคทีเรีย 3 สายพันธุ์ที่มีความสามารถสูงในการยับยั้ง P. oryzae ที่ก่อโรคไหม้ในข้าว และ ทราบถึงภาวะเบื้องต้นที่ช่วยเพิ่มประสิทธิภาพในยับยั้งรา โดยแสดงให้เห็นว่าแบคทีเรียทั้งสามมีศักยภาพที่ จะพัฒนาไปเป็นสารควบคุมชีวภาพ เพื่อนำไปใช้ควบคุมโรคไหม้ในข้าวได้จริงในอนาคต
การนำน้ำเสียจากอุตสาหกรรมแปรรูปมะพร้าวมาผลิตแคโรทีนอยด์ด้วย Rhodopseudomonas faecalis สายพันธุ์ W1
Authors:   , รักษาสนธิ์ ณิชากร
Published: February 2025

น้ำเสียจากโรงงานแปรรูปมะพร้าวมีค่าซีโอดีสูง จึงสามารถนำน้ำเสียดังกล่าวมาใช้เป็นแหล่งคาร์บอนของแบคทีเรียสังเคราะห์แสงสีม่วงชนิดไม่สะสมกำมะถันได้ แบคทีเรียกลุ่มนี้สามารถเจริญได้ในสภาวะที่มีอากาศและไม่มีอากาศ ทั้งยังผลิตสารที่สำคัญหลายอย่างได้ เช่น แคโรทีนนอยด์ และแบคเทอริโอคลอโรฟิลล์ ในปัจจุบันแคโรทีนอยด์ถูกนำไปใช้ในผลิตภัณฑ์หลากหลายชนิด เช่น ยา อาหารเสริม อาหารสัตว์ งานวิจัยนี้มีจุดประสงค์เพื่อผลิตแคโรทีนอยด์จากแบคทีเรียสังเคราะห์แสงสีม่วงชนิดไม่สะสมกำมะถัน โดยใช้น้ำเสียจากโรงงานแปรรูปมะพร้าวเป็นแหล่งคาร์บินเพื่อลดต้นทุนในการผลิตแคโรทีนอยด์ เริ่มแรกผู้วิจัยได้ทดสอบการเจริญของ Rhodopseudomonas faecalis สายพันธุ์ W1 เมื่อเลี้ยงด้วยอาหารเลี้ยงเชื้อต่างชนิดกันคืออาหารเหลว LB50% และ RCVB เลี้ยงเชื้อภายใต้สภาวะโฟโตเฮเทอโรโทปเป็นเวลา 5 วัน พบว่า ของ Rhodopseudomonas faecalis สายพันธุ์ W1 สามารถเจริญในอาหารเหลว RCVB ได้ดีกว่า LB50% เนื่องจากเซลล์แบคทีเรียสร้างสารสีได้มากกว่า จากนั้นจึงนำ ของ Rhodopseudomonas faecalis สายพันธุ์ W1 มาตรึงบน Aquaporous gel ขนาด 2 และ 4 กรัม ในขวดดูแรน 250 มิลลิลิตร ที่มีอาหารเหลว RCVB อยู่ 220 มิลลิลิตร เลี้ยงเชื้อภายใต้สภาวะโฟโตเฮเทอโรโทปเป็นเวลา 5 วัน จากนั้นนำไปวัดค่าการดูดกลืนแสงที่ความยาวคลื่น 660 นาโนเมตร พบว่า ของ Rhodopseudomonas faecalis สายพันธุ์ W1 สามารถเจริญได้ดีที่สุดเมื่อตรึงด้วยวัสดุตรึงเซลล์ Aquaporous gel 4 กรัม เมื่อได้สภาวะที่เหมาะสมจึงนำมาทดสอบต่อกับตัวอย่างน้ำเสียจากโรงงานแปรรูปมะพร้าว 3 ชนิด คือ น้ำ soft pH 4, น้ำ soft pH 6-7 และ น้ำเสียจากบ่อบำบัด แล้วได้ทดสอบการเจริญเทียบกับการเจริญของแบคทีเรียชนิดดังกล่าวในอาหารเลี้ยงเชื้อเหลว RCVB ผลการทดลองพบว่าแบคทีเรียดังกล่าวไม่สามารถใช้แหล่งคาร์บอนจากน้ำเสียจากบ่อบำบัดการเจริญได้ อาจเนื่องมาจากสารอาหารไม่เพียงพอต่อการเจริญ ในอนาคตอาจมีการเพิ่มคาร์บอนจากสารตัวอื่นเข้าไปในน้ำเสียแล้วเปรียบเทียบการเจริญ และวัดปริมาณแคโรทีนอยด์ที่ผลิตได้ในลำดับต่อไป
เทคนิคเซอร์เฟสเอนฮานซ์รามานสแกตเตอริงสำหรับการตรวจวัดไมโคร/นาโนพลาสติก
Authors:   , เรืองธัมรงค์ จักรวรรดิ
Published: February 2025

ไมโคร/นาโนพลาสติก (micro/nanoplastics) เป็นชิ้นส่วนพลาสติกขนาดเล็ก (<5 มิลลิเมตร) ซึ่งเป็น มลพิษที่ส่งผลกระทบต่อสิ่งแวดล้อม นักวิทยาศาสตร์จำนวนมากได้พยายามระบุชนิดและตรวจวัดปริมาณของ ไมโคร/นาโนพลาสติกเหล่านี้ งานวิจัยนี้จึงนำเสนอวิธีการตรวจวัดปริมาณพอลิสไตรีนที่มีขนาด 1.1 ไมโครเมตร ในน้ำ ด้วยเทคนิคเซอร์เฟสเอนฮานซ์รามานสแกตเตอริง ซึ่งเป็นเทคนิคที่ใช้สำหรับเพิ่มความเข้มของสัญญาณ รามาน โดยอาศัยเซอร์เฟสพลาสมอนเรโซแนนซ์จากซับสเตรต ที่เตรียมจากอนุภาคนาโนของเงินที่สังเคราะห์ โดยใช้ไตรโซเดียมซิเตรทรีดิวซ์ซิลเวอร์ไอออนตามวิธีของ Lee และ Meisel และ หาลักษณะเฉพาะอนุภาค นาโนของเงินด้วยเครื่องยูวี-วิสิเบิล สเปกโทรโฟโตมิเตอร์ ตัวอย่างเม็ดพอลิสไตรีนถูกเตรียมโดยผสมคอลลอยด์ ของ อนุภาคนาโนของเงินกับสารแขวนลอยของเม็ดพอลิสไตรีน และปล่อยให้แห้ง จากนั้นละลายเม็ด พอลิสไตรีนให้เป็นเนื้อเดียวกับอนุภาคนาโนของเงินด้วยตัวทำละลายอินทรีย์ แล้วนำไปบันทึกสเปกตรัมด้วย เครื่องรามานสเปกโทรมิเตอร์ ในการบ่งชี้ปริมาณของเม็ดพอลิสไตรีนจะใช้อัตราส่วนของความสูงของพีคที่ บริเวณ 1001 cm⁻¹ (จาก ring breathing mode ของพอลิสไตรีน) และ 1050 cm⁻¹ (จาก C-C stretching mode ของซิเตรทซึ่งเป็นสารช่วยเสถียรของ silver nanoparticles) เนื่องจากความสูงของพีคอาจ เปลี่ยนแปลงได้หากการโฟกัสตัวอย่างไม่เหมือนเดิมทุกครั้งที่ทำการบันทึกสเปกตรัม จากการทดลองพบว่า ความเข้มข้นของพอลิสไตรีนในน้ำที่ต่ำที่สุดที่สามารถตรวจวัดคือ 0.1%
Contamination and characterization of microplastics in different sediments of the inner Gulf of Thailand
Authors:   , Anurakpradorn Rungrawin
Published: February 2025

Nowadays, microplastics are an environmental issue in the world. There are many researches show that the aquatic environment is contaminated by microplastics. However, the contamination status and characterization of microplastics in surface sediment of the inner Gulf of Thailand have not many studies. The present study was investigated microplastics in order to analyze the contamination and characterization of microplastics in different sediments of the inner Gulf of Thailand. Result showed that surface sediment was contaminated by microplastics throughout the inner Gulf of Thailand. The average number of total microplastic concentration in surface sediments of the inner Gulf of Thailand was 2534±1907 pieces/kg SDW and the average mass of total microplastic concentration was 58±60 mg/kg SDW. The small size of microplastic (300-100 μm) was widely found in surface sediment and the most frequent microplastic shape observed was a fragment (56%). Black, brown and white were dominant among the different colors of microplastics. As a result, the microplastic concentrations in surface sediment of the inner Gulf of Thailand were relative high contaminations and high small size composition, which were suggested that the impact of the microplastics currently in the sediments might be potentially risk to the benthic community and potentially increase the magnitude into the pelagic community. Moreover, the result of this study provided scientific information on microplastic pollution to develop a plastic waste management and environmental policies in Thailand.
การปรับปรุงเสถียรภาพด้านรูปทรงของโฟม PP/TPS ด้วยกลูเตนและกลีเซอรอล
Authors:   , จิตรอาจ ฐิตา
Published: February 2025

งานวิจัยนี้มุ่งเน้นศึกษาประสิทธิภาพของการใช้กลูเตนและกลีเซอรอลเพื่อเพิ่มเสถียรภาพรูปร่างของโฟม PP/TPS ที่ขึ้นรูปด้วยเครื่องผสมสกรูคู่ โฟม PP/TPS ในงานวิจัยนี้ เตรียมด้วยพอลิโพรพิลีน (Polypropylene :PP) 2 เกรดคือ P700J และ P901J ซึ่งมีดัชนีการไหล 12 และ 60 กรัมต่อ 10 นาทีตามลาดับ อัตราส่วนโดยน้าหนักของ PP ต่อแป้งข้าวโพดดัดแปรคือ 70:30 ปริมาณน้าคือร้อยละ 20 ของน้าหนักแป้ง ปริมาณกลูเตนที่ปรับเปลี่ยนคือ 0, 5 และ 10 กรัม ปริมาณกลีเซอรอลคือร้อยละ 25 ของน้าหนักแป้งผสมกับกลูเตน ผลการวิเคราะห์ของความหนาแน่น อัตราการขยายตัวของโฟม สัณฐานวิทยา ความสามรถในการดูดซับน้าและน้ามัน และสมบัติการทนแรงกดอัด แสดงให้เห็นว่า โฟม PP/TPS ที่มีการเติมกลูเตนมีความหนาแน่นต่า มีอัตราการขยายตัวสูง และมีสมบัติด้านการทนการอดกัดที่ดี โฟมมีความยืดหยุ่น สามารถคืนตัวหลังการกดอัดได้ดี เชื่อว่าเป็นผลจากสมบัติวิสโคอิลาสติกของกลูเตน รวมถึงลักษณะของโฟมที่มีเซลล์โฟมขนาดเล็กกระจายตัวสม่าเสมอและหนาแน่นทั่วเส้นโฟม สาหรับโฟม PP/TPS ที่มีการเติมกลีเซอรอลร่วมด้วย กลับพบว่ากลีเซอรอลมีแนวโน้มไปลดประสิทธิภาพของของกลูเตนในการรักษาเสถียรภาพของโฟม และยังทาให้โฟมมีความแข็ง ผลการทดลองแช่โฟมในน้าและน้ามันแสดงให้เห็นว่า โฟม PP/TPS ที่พัฒนาในงานวิจัยนี้แสดงศักยภาพในการประยุกต์ใช้ประโยชน์สาหรับเป็นวัสดุดูดซับน้ามัน
แบบจำลองระบบแนะนำไทยอาหารโดยใช้ Deep Learning และ Recurrent Neural Network
Authors:   , เลี้ยงหิรัญ สมเกียรติ
Published: February 2025

การทดลองนี้เป็นการศึกษาและทดลองการสร้างระบบการแนะนำอาหารไทยโดยใช้โครงข่ายประสาทเทียมแบบ Deep Learning และ Recurrent Neural Network ระบบดังกล่าวแบ่งเป็น 2 ส่วนปฏิบัติการ ได้แก่ 1) ระบบเรียนรู้จดจำภาพอาหารไทย และ 2) ระบบแนะนำอาหารไทย โดยทำการคัดเลือกอาหารไทย และเครื่องดื่มที่มีความเป็นสามัญและได้รับความนิยม จำนวนรวมทั้งสิ้น 25 ชนิด นำเข้าเป็นฐานข้อมูลรูปภาพของระบบ เพื่อให้ระบบโครงข่ายประสาทเทียมเชิงลึกทำการเรียนรู้และจดจำภาพอาหาร สร้างความสามารถ ในการระบุชนิดของอาหารนั้น ๆ ให้แก่โครงข่ายประสาทเทียมเชิงลึก โดยนำโครงข่ายประสาทเทียมเชิงลึกที่ เกิดการเรียนรู้ไปใช้ร่วมกับ Recurrent Neural Network ทำการสร้างระบบจำลองการจับคู่แนะนำอาหาร จากชนิดอาหารที่มีอยู่ในฐานข้อมูล ผลการทดลองที่ได้ทำให้ทราบถึงค่าร้อยละความแม่นยำในการระบุและ แนะนำอาหารไทยของโครงข่ายประสาทเทียมที่เกิดการเรียนรู้ และทราบถึงแนวทางในการลดค่าความผิดพลาดที่เกิดขึ้น
การวางแผนสร้างสรรค์สื่อออนไลน์ เพื่อสร้างการรับรู้เกี่ยวกับการใช้กะเพรา ในอาหารแช่แข็ง ในยุค Thailand 4.0
Authors:   , บรรลือหาญ วิภาวี
Published: February 2025

บริษัท ซีพีแรม จำกัด ดำเนินธุรกิจหลักในด้านอาหารปรุงสำเร็จและอาหารพร้อมรับประทาน ได้ตระหนักถึงความสำคัญของเป้าหมายการพัฒนาอย่างยั่งยืน ดังนั้น ซีพีแรม จึงนำหลักการปฏิบัติทางการเกษตรที่ดี (GAP) มาใช้ในการกำหนดกลยุทธ์ทางธุรกิจเพื่อผลิตสินค้าที่มีคุณภาพ กระบวนการผลิตมีความปลอดภัยต่อทั้งเกษตรกรและผู้บริโภค ปราศจากการปนเปื้อนสารเคมี ไม่นำไปสู่การสร้างปัญหาทางสิ่งแวดล้อม ใช้ทรัพยากรธรรมชาติให้เกิดประโยชน์สูงสุด และได้รับผลตอบแทนสูงคุ้มค่าแก่การลงทุน การปฏิบัติเช่นนี้จะนำไปสู่ความยั่งยืนในด้านการเกษตร สิ่งแวดล้อม เศรษฐกิจ และสังคม เพื่อสร้างความรับรู้ทางสังคมเกี่ยวกับการประยุกต์ใช้ GAP ในห่วงโซ่อุปทานของการผลิตอาหาร ซีพีแรม ร่วมกับ บริษัท บางกอกอินโนเวชั่นเฮ้าส์ จำกัด มุ่งมั่นที่จะผลิตโซเชียลมีเดียที่เหมาะสมสำหรับ ยุค 4.0 ในรูปแบบซีรี่ส์สั้น ชื่อว่า “The Ingredient สร้างสรรค์มูลค่าเพิ่มให้กับวัตถุดิบไทย” ซีรี่ส์ดังกล่าวจะเน้นเรื่องราวของ “กะเพรา” ซึ่งเป็นส่วนผสมสำคัญในอาหารปรุงสำเร็จและพร้อมรับประทานที่มีชื่อเสียง เรียกว่า “ผัดกะเพรา” ในซีรี่ส์นี้ประกอบไปด้วยจำนวน 3 คลิปวิดีโอ โดยขอบเขตของการวิจัยประกอบด้วย (1) การรวบรวมและค้นคว้าข้อมูลเกี่ยวกับองค์ประกอบทางเคมีและสรรพคุณของกะเพรา รวมถึงศึกษาศักยภาพในการนำไปวิจัยต่อยอดในด้านต่าง ๆ (2) การศึกษาเปรียบเทียบวิถีชีวิตของเกษตรกรที่ปลูกกะเพราแบบใช้สารเคมีและปลอดสารเคมี และ (3) ดำเนินการในขั้นกระบวนการ ก่อนการผลิตสื่อออนไลน์ แนวคิดตลอดจนอารมณ์และโทนเสียงของซีรี่ส์ได้รับการอนุมัติจากซีพีแรมเรียบร้อยแล้ว ขณะนี้อยู่ระหว่างขั้นตอนการผลิตซีรี่ส์ ซึ่งคาดว่าจะแล้วเสร็จภายในสิ้นเดือนธันวาคม 2562 และสามารถเผยแพร่ได้ในช่วงต้นปี 2563
ปัญหาความน่าจะเป็นที่ขัดต่อความรู้สึก
Authors:   , เหลืองสิริทรัพย์ พีรวิชญ์
Published: February 2025

ปัญหาความน่าจะเป็นปัญหาหนึ่งที่น่าสนใจจากอินเทอร์เน็ตกล่าวว่า ในรายการเกมโชว์รายการหนึ่ง พิธีกรจะสุ่มเลือกตัวเลขสองตัวที่แตกต่างกันและซ่อนตัวเลขทั้งสองไว้หลังประตูสองบาน พิธีกรอนุญาตให้ผู้เล่นเปิดประตูบานหนึ่งเพื่อดูตัวเลขหลังประตูบานนั้น จากนั้นพิธีกรจะถามผู้เล่นว่าตัวเลขหลังประตูอีกบานหนึ่งมีค่ามากกว่าหรือน้อยกว่าตัวเลขที่เห็น ความจริงที่ขัดกับความรู้สึกคือ มีกลยุทธ์ที่ผู้เล่นสามารถตอบคำถามนี้ได้ถูกต้องด้วยความน่าจะเป็นที่มากกว่า 0.5 ในโครงงานนี้ เราศึกษากลยุทธ์ทั่วไปเหล่านี้ พร้อมทั้งนำเสนอตัวอย่างที่มีการคำนวณอย่างชัดเจนและการจำลองแบบมอนติคาร์โล สำหรับความน่าจะเป็นที่ตอบถูก
Hydrophilic hollow fiber polyvinylidene fluoride (PVDF) membrane enhancement by graphene oxide nanoparticles via plasma-induced grafted polymerization
Authors:   , Laohapakdee Pitsinee
Published: February 2025

การศึกษาการเพิ่มความชอบน้ำ ของเมมเบรนเส้นใยกลวงโพลิไวนิลไอดีนฟลูออไรด์โดยผ่านการ กระตุ้นด้วยพลาสมา pulse inductively coupled plasma (PICP) และเคลือบด้วยอนุภาคนาโนแกรฟีน ผล จากการวิเคราะห์กล้องจุลทรรศน์แบบส่องกราด (SEM) พบว่าเมมเบรนที่ผ่านการกระตุ้นด้วยพลาสมา และเคลือบด้วยอนุภาคนาโนแกรฟีนมีพื้นผิวที่เรียบกว่าเมมเบรนปกติ การกระตุ้นด้วยพลาสมาและการ เคลือบเมมเบรนด้วยกรดอะคริลิคทำให้เมมเบรนมีความชอบน้ำ เพิ่มขึ้น สังเกตได้จากค่ามุมสัมผัสของน้ำ (WCA) เมมเบรนที่ลดลงจาก 73.6° ±1.5° เป็น 63.86± 6.3° และเมื่อนำเมมเบรนที่เคลือบด้วยกรดอะคริลิค ไปเกาะติดสารละลายอนุภาคนาโนแกรฟีนออกไซด์ที่เตรียมไว้ เมื่อเปรียบเทียบเวลาในเกาะติดเมมเบรน ในนาโนแกรฟีนออกไซด์ที่ 1, 2, 4, และ 24 ชั่วโมงพบว่า ที่เวลา 24 ชั่วโมงค่ามุมสัมผัสของน้ำ ของเมม เบรนทุกความเข้มข้น (10, 20, 40 ppm) ลดลงมากที่สุด และเมมเบรนที่ผ่านกระตุ้นด้วยพลาสมาที่เกาะติด ความเข้มข้นนาโนแกนฟีนออกไซด์ 10 ppm เป็นเวลา 24 ชั่วโมงมีค่ามุมสัมผัสของน้ำ น้อยที่สุด (42.29 ± 6.2°) จากผลค่ามุมสัมผัสของน้ำแสดงให้เห็นว่าการกระตุ้นเมมบรนโดยพลาสมาและการเคลือบนาโนแก รฟีนออกไซด์ทำให้เกิดการเปลี่ยนแปลงของคุณสมบัติความชอบน้ำของเมมเบรนเส้นใยกลวงเพื่อที่จะสามารถนำเมมเบรนนี้ไปประยุกต์ใช้ในการบำบัดน้ำเสียด้วยเมมเบรนได้
นาโนคอมพอสิตของยางธรรมชาติอิพ็อกซิไดซ์และแฮลอยไซต์นาโนทิวบ์
Authors:   , โชติวงศ์พิพัฒน์ สิริญาโณบล
Published: February 2025

การดัดแปรโครงสร้างของยางธรรมชาติด้วยกระบวนการอิพ็อกซิเดชัน ให้มีหมู่อิพ็อกไซด์ระดับปานกลางประมาณร้อยละ 30 เพื่อให้ได้ผลิตภัณฑ์ที่มีความต้านทานน้ำมันสูงกว่าบางธรรมชาติแต่ยังคงสามารถรักษาสภาพยืดหยุ่นไว้ได้ และใส่สารเสริมแรงเพื่อปรับปรุงสมบัติเชิงกลของยาง ซึ่งโดยทั่วไปนิยมใช้คาร์บอนแบล็กเป็นสารเสริมแรง หากแต่ต้องใช้ปริมาณมากจึงจะแสดงประสิทธิภาพของการเสริมแรง ซึ่งทำให้เกิดปัญหาในขั้นตอนการผสมและการทำให้กระจายตัว สารเสริมแรงอาจเกาะกันเป็นกลุ่มก้อนได้ ทำให้สมบัติเชิงกลไม่ได้รับการปรับปรุง ปัจจุบันนาโนเทคโนโลยีได้เข้ามามีบทบาทเพิ่มขึ้นอย่างเห็นได้ชัด โดยการใส่สารเสริมแรงที่มีขนาดอนุภาคระดับนาโนแม้เพียงปริมาณเล็กน้อย (ไม่เกินร้อยละ 10 โดยน้ำหนัก) มีผลปรับปรุงสมบัติเชิงกลของยางให้ดีขึ้น ซึ่งในงานวิจัยนี้จะใช้แฮลอยไซต์นาดนทิวบ์ ในปริมาณ 1-5 ส่วนโดยน้ำหนักต่อยางร้อยส่วน ผลการทดลอง การเตรียมยางธรรมชาติอิพ็อกซิไดซ์ ผ่านกระบวนการ ‘อินซิทู’ อิพ็อกซิเดชันยางธรรมชาติด้วยกรดเปอร์ฟอร์มิกที่เกิดจากปฏิกิริยาระหว่างกรดฟอร์มิกและไฮโดรเจนเปอร์ออกไซด์ที่อัตราส่วนโดยโมลของหน่วยไอโซพรีนเท่ากับ 0.75:0.75 ที่ 50 องศาเซลเซียส เป็นเวลา 4 ชั่วโมง และวัดสเปกตรัมของยางธรรมชาติอิพ็อกซิไดซ์ด้วย FT-IR พบหมู่อิพ็อกซิไดซ์ ที่เลขคลื่น 875.69 และ 1,250 cm⁻¹ และสามารถหาร้อยละโดยโมลอิพ็อกซิเดชันได้ประมาณ 30 อย่างไรก็๖มจากสถานการณ์เกิดการระบาดของไวรัสโควิด -19 ทำให้ไม่สามารถดำเนินงานวิจัยให้เสร็จสมบูรณ์ จึงไม่มีผลการใช้แฮลอยไซต์นาโนทิวบ์ในการปรับปรุงสมบัติเชิงกล จากการศึกษาข้อมูลการใช้แฮลอยไซต์นาโนทิวบ์เป็นสารเสริมแรงในยางธรรมชาติ คาดการณ์ได้ว่าการเติมแฮลอยไซต์นาโนทิวบ์ในปริมาณที่เหมาะสมสามารถปรับปรุง สมบัติความทนแรงดึง มอดุลัสเสถียรภาพทางความร้อน และความต้านทานน้ำมันของทั้งยางธรรมชาติ และยางธรรมชาติอิพ็อกซิไดซ์ได้
ความหลากหลายและการแพร่กระจายของไรบนต้นจามจุรี (Samanea saman) ในจุฬาลงกรณ์มหาวิทยาลัย
Authors:   , เดชเป้า ธัญนิจ
Published: February 2025

ต้นจามจุรี มีชื่อวิทยาศาสตร์ว่า Samanea saman เป็นต้นไม้ประจำจุฬาลงกรณ์มหาวิทยาลัย และมีการปลูกอยู่มากภายในมหาวิทยาลัย และมีบางต้นที่ถือเป็นต้นไม้ที่มีความสำคัญทางประวัติศาสตร์ เช่น ต้นจามจุรีทรงปลูก แต่ในปัจจุบันต้นจามจุรีนั้นเริ่มมีจำนวนลง เนื่องจากต้นจามจุรีอายุค่อนข้างมาก และถูกศัตรูพืชทำลาย ไรศัตรูพืชเป็นสาเหตุหนึ่งที่ทำให้ต้นจามจุรีอ่อนแอ นอกจากจะดูดทำลายทำให้พืชได้รับความเสียหายโดยตรงแล้ว ยังอาจเป็นพาหะนำโรคต่าง ๆ ของพืช ด้วย การศึกษาความหลากหลายและการแพร่กระจายของไรบนต้นจามจุรีภายในจุฬาลงกรณ์มหาวิทยาลัยจึงเป็นเรื่องที่น่าสนใจ และอาจนำไปจัดทำเป็นฐานข้อมูลเกี่ยวกับไรที่พบบนต้นจามจุรี รวมถึงเป็นแนวทางในการหาวิธีการควบคุมไรศัตรูพืชที่เหมาะสม และไม่ทำลายสิ่งแวดล้อมได้ โดยการศึกษาครั้งนี้เก็บตัวอย่างไรจากต้นจามจุรี 4 ต้น ได้แก่ ต้นจามจุรีทรงปลูกจำนวน 2 ต้น ต้นจามจุรีที่บริเวณหน้าอาคารศิลปวัฒนธรรมจำนวน 1 ต้น และต้นจามจุรีที่บริเวณหน้าตึกภาคสิ่งแวดล้อม คณะวิทยาศาสตร์ จำนวน 1 ต้น แต่ละต้นจะทำการเก็บตัวอย่างพืชส่วนต่าง ๆ ได้แก่ เปลือกไม้ที่ ลำต้น เปลือกไม้ที่กิ่งหลัก เปลือกไม้ที่กิ่งย่อย และใบ ผลการศึกษาพบว่าต้นจามจุรีที่ทำการศึกษามีไรอาศัยอยู่และสามารถพบไรได้ในทุกส่วนที่ทำการเก็บตัวอย่าง และพบว่าส่วนใบมีจำนวนตัวไรอาศัยอยู่มากที่สุด รองลงมาคือ เปลือกไม้ที่กิ่งย่อย เปลือกไม้ที่กิ่งหลัก เปลือกไม้ที่ลำต้น ตามลำดับ ทั้งนี้ไม่สามารถทำฏิบัติการต่อเพื่อที่จะระบุชนิดของไรและนับจำนวน เนื่องจากสถานการณ์การแพร่ระบาดของเชื้อไวรัสโคโรวิด 19 ทำให้ไม่สามารถสรุปเกี่ยวกับการแพร่กระจายของไรบนต้นจามจุรีได้
การปรับปรุงสมบัติไม่ชอบน้ำของนาโนเซลลูโลสสำหรับการใช้งานเคลือบกระดาษ
Authors:   , ฉลาดการณ์ วรินทร
Published: February 2025

ปัจจุบันมีการนำนาโนเซลลูโลสมาใช้ประโยชน์อย่างกว้างขวาง เนื่องจากมีสมบัติด้านความแข็งแรงสูง ขึ้นรูปเป็นฟิล์มได้ดี สามารถย่อยสลายได้ ซึ่งอาจนำไปเคลือบผิวกระดาษได้ แต่เนื่องจากนาโนเซลลูโลส มีสมบัติความชอบน้ำสูง จึงจำเป็นต้องพัฒนาสมบัติไม่ชอบน้ำของนาโนเซลลูโลสให้ดีขึ้น ดังนั้นในงานวิจัยนี้ จึงนำสารไซเลนชนิดที่ประกอบด้วยสายโซ่ไฮโดรคาร์บอนยาว ได้แก่ เฮกซะเดกซิลไตรเมทอกซีไซเลน และ เอ็นออกทิลไตรเอทอกซีไซเลน มาใช้ดัดแปรนาโนเซลลูโลส ซึ่งใช้การปั่นเหวี่ยงความเร็วสูงเพื่อเตรียมเป็น สารเคลือบนาโนเซลลูโลส แล้วนำไปเคลือบบนกระดาษ เพื่อวิเคราะห์ค่ามุมสัมผัสของน้ำบนสารเคลือบ และค่าการซึมผ่านของน้ำบนกระดาษที่ถูกเคลือบ จากการทดลองพบว่า เส้นใยนาโนเซลลูโลสหลังการดัดแปร ด้วยเฮกซะเดกซิลไตรเมทอกซีไซเลน มีขนาดเส้นผ่านศูนย์กลางของเส้นใยมากขึ้น สอดคล้องกับผลการวิเคราะห์โครงสร้างทางเคมีที่พบว่า มีโครงสร้างของสายโซ่ไฮโดรคาร์บอนยาวอย่างเห็นได้ชัดกว่าเอ็นออกทิลไตรเอทอกซี-ไซเลน นอกจากนี้ยังพบว่า กระดาษที่เคลือบนาโนเซลลูโลสที่ดัดแปรด้วยเฮกซะเดกซิลไตรเมทอกซีไซเลน มีค่ามุมสัมผัสของน้ำบนผิวสารเคลือบสูงกว่า และค่าความเร็วในการแพร่ผ่านของน้ำช้ากว่า เมื่อเปรียบเทียบกับ เอ็นออกทิลไตรเอทอกซีไซเลน จึงกล่าวได้ว่าสารเคลือบนาโนเซลลูโลสที่ดัดแปรด้วยเฮกซะเดกซิลไตรเมทอกซี-ไซเลน สามารถเพิ่มสมบัติไม่ชอบน้ำได้ดีกว่า และพบว่าการดัดแปรที่อัตราส่วน 1 : 2 ของนาโนเซลลูโลสแห้ง : เฮกซะเดกซิลไตรเมทอกซีไซเลน โดยน้ำหนัก สามารถเพิ่มสมบัติไม่ชอบน้ำได้มากกว่าอัตราส่วนอื่น
การบรรจุและการปลดปล่อยแบบควบคุมของยาโดยใช้ยางธรรมชาติ/ซิลิกานาโนคอมพอสิตที่ถูกปรับแต่งพื้นผิวด้วยหมู่ฟังก์ชันเอมีน
Authors:   , อยุธยา นฤปกร
Published: February 2025

โครงการวิจัยนี้ศึกษาการเตรียมและการประยุกต์มีโซพอรัสนาโนคอมพอสิตของยางธรรมชาติ (NR) และเฮกซะโกนอลมีโซพอรัสซิลิกา (HMS) หรือ NR/HMS ที่ถูกปรับแต่งด้วยหมู่ฟังก์ชันเอมีน ((APS) เป็นตัวนำส่งยาสำหรับการบรรจุและการปลดปล่อยแบบควบคุมของไดโคลฟีแนค เพื่อป้องกันการปลดปล่อยยาในบริเวณกระเพาะอาหาร ลดความเป็นพิษของยาและนำส่งโดยตรงไปยังบริเวณลำไส้เล็ก ซึ่งจะช่วยเพิ่มประสิทธิภาพการทำงานของยาและลดผลข้างเคียงที่ไม่พึงประสงค์ การเตรียม NR/HMS ใช้กระบวนการอินซิทูโซล-เจล (in situ sol-gel) โดยใช้เตตระเอทิลออโทซิลิเกต (TEOS) เป็นแหล่งซิลิกาและโดเดซิลเอมีน (DDA) เป็นสารก่อโครงร่างในสารละลายผสมของน้ำและเตตระไฮโดรฟิวแรน (THF) ปรับแต่งด้วยฟังก์ชันเอมีน การบรรจุยาในวัสดุนาโนคอมพอสิตใช้วิธีอิมเพรกเนชัน (impregnation) จากการศึกษาสมบัติทางกายภาพและเคมีของวัสดุนาโนคอมพอสิตด้วยเทคนิค X-ray diffraction, N₂ physisorption measurement, scanning electron microscopy และ fourier-transform infrared spectroscopy ยืนยืนการมีอยู่ของไดโคลฟีแนคใน NR/HMS-NH₂การศึกษาการปลดปล่อยแบบควบคุมดำเนินการในสภาพแวดล้อมทางเดินอาหารที่อุณหภูมิคงที่ 37°C เพื่อเลียนแบบระบบย่อยอาหารของมนุษย์ ทำการศึกษาผลของค่าความเป็นกรด-เบส (pH) ที่แตกต่างกันต่อการปลดปล่อยไดโคลฟีแนคออกจาก NR/HMS โดยเริ่มต้นที่ ph = 1.0 เป็นเวลา 2 ชั่วโมง ตามด้วย pH = 6.8 เป็นเวลา 4 ชั่วโมง ซึ่งสภาพไม่ชอบน้ำ (hydrophobicity) ของ NR มีความเป็นไปได้ที่จะช่วยให้รูปแบบการปลดปล่อยไดโคลฟีแนคคงที่มากกว่ากรณีของตัวนำส่ง HMS ที่เป็นซิลิกาบริสุทธิ์
การวิเคราะห์แร่ธาตุอาหารที่มีอยู่ในนมผงโดยอาศัยเทคนิคเอกซเรย์ฟลูออเรสเซนซ์
Authors:   , เลิศอนันต์สิทธิ์ นันทนัช
Published: February 2025

คุณภาพของนมผงถือเป็นปัจจัยที่สำคัญอย่างหนึ่งในภาคอุตสาหกรรมแปรรูปนมผง การตรวจสอบคุณภาพและวิธีการวิเคราะห์ปริมาณสารอาหารที่มีอยู่ในผลิตภัณฑ์นมผงจึงมีความสำคัญมาก การตรวจสอบคุณภาพด้านแร่ธาตุตรวจสอบด้วยเทคนิคเอซเรย์ฟลูออเรสเซนซ์เป็นที่นิยมในภาคอุตสาหกรรมขนาดใหญ่ เนื่องจากเป็นวิธีที่ง่าย รวดเร็ว ไม่ต้องเตรียมสารตัวอย่าง สามารถทำการวิเคราะห์ได้โดยตรงต่อสารตัวอย่างของแข็ง และไม่ทำลายสารตัวอย่าง ดังนั้นการทราบผลการวิเคราะห์ได้รวดเร็วจึงส่งผลดีต่อการส่งออกและการจัดจำหน่ายสินค้า บริษัท มี้ด จอห์นสัน นิวทริชัน (ประเทศไทย) จำกัด ได้ดำเนินธุรกิจด้านการผลิต และจำหน่ายผลิตภัณฑ์นมผงที่มีคุณภาพสำหรับผู้ใหญ่ ทารกและเด็ก อย่างไรก็ดีทางบริษัทมีการวิเคราะห์แร่ธาตุในนมผงโดยอาศัยเทคนิค XRF และได้มีการสร้างเส้นโค้งสอบเทียบของสามแร่ธาตุคือ แคลเซียม, เหล็ก และสังกะสี เส้นโค้งสอบเทียบนั้นยังที่มีช่วงความเข้มข้นไม่ครอบคลุมความเข้มข้นของสูตรนมผงที่มีอยู่ในโรงงานปัจจุบัน ดังนั้นโครงการนี้จึงทำการศึกษาปัจจัยที่ส่งผลต่อการวิเคราะห์ปริมาณแร่ธาตุ โดยเทคนิค XRF ได้แก่ การเตรียมสารตัวอย่าง (น้ำหนักสารตัวอย่าง, แรงดันที่ใช้ในการอัดสารตัวอย่างความชื้น และความเป็นเนื้อเดียวกันของสารตัวอย่าง) และตัวแปรต่าง ๆ ของเครื่องมือ (ศักย์ไฟฟ้า และกระแสไฟฟ้า) จากนั้นทำการสร้างเส้นโค้งสอบเทียบเพื่อการควบคุมคุณภาพแร่ธาตุอาหารในนมใหม่ และเพิ่มแร่ธาตุในการวิเคราะห์ใหม่สองแร่ธาตุ ได้แก่ โซเดียม และแมกนีเซียม สารตัวอย่างนมผงจำนวน 25 สูตร นำมาเป็นสารมาตรฐานวิเคราะห์ปริมาณแร่ธาตุโซเดียม, แมกนีเซียม, แคลเซียม, เหล็ก, และสังกะสี พบว่าการวิเคราะห์ปริมาณแร่ธาตุด้วยเทคนิคเอกซเรย์ฟลูออเรสเซนซ์มีช่วงความเข้มข้นครอบคลุมปริมาณแร่ธาตุในนมผงแต่ละสูตรที่มีอยู่ในปัจจุบัน (9.35-31.18, 3.71-12.37, 19.25-64.16, 055-1.83, และ 0.17-0.55 mg/100 g สำหรับ Na, Mg, Ca, Fe, และ Zn), และค่าความเข้มข้นสูงสุดที่วิเคราะห์ และยอมรับได้เท่ากับ 575.32, 245.03, 2311.34, 60.02 และ 17.88 mg/100 g
การแยกอิแนนทิโอเมอร์ของแอลกอฮอล์ด้วยแก๊สโครมาโทกราฟีที่ใช้อนุพันธ์แอลฟาไซโคลเดกซ์ทริน
Authors:   , ศรีประสิทธิ์ อทิพติยา
Published: February 2025

ศึกษาการแยกคู่อิแนนทิโอเมอร์ของแอลกอฮอล์ ที่มีโครงสร้างหลักเป็น 1-phenylethanol (PE) ซึ่งมีชนิดและตำแหน่งของหมู่แทนที่บนวงแอโรแมติกแตกต่างกัน จำนวน 15 ชนิด ด้วยแก๊สโครมาโทกราฟีที่ใช้ hexakis (2,3-di-O-methyl-6-O-tert-butyldimethylsilyl)- α –CD เป็นเฟสคงที่ชนิดไครัล โดยวิเคราะห์ด้วยภาวะโปรแกรมอุณหภูมิและภาวะอุณหภูมิคงที่ เพื่อหาภาวะเบื้องต้นและภาวะอุณหภูมิคงที่ที่สามารถแยกคู่อิแนนทิโอเมอร์ออกจากกันได้อย่างสมบูรณ์และใช้เวลาในการวิเคราะห์น้อยที่สุด รวมถึงศึกษาผลของชนิดและตำแหน่งของหมู่แทนที่บนวงแอโรแมติกที่มีผลต่อค่ารีเทนชันและค่าการแยกของสาร จากการวิเคราะห์ด้วยโปรแกรมอุณหภูมิเริ่มต้นจาก 40°C ถึง 220 °C ที่อัตรา 3.22 °C/min พบว่าสามารถใช้ค่า elution temperature และ resolution เป็นแนวทางในการหาภาวะอุณหภูมิคงที่ที่เหมาะสมสำหรับการแยกคู่อิแนนทิโอเมอร์ได้รวดเร็วขึ้น หากได้ค่า resolution มากกว่า 2.0 สามารถตั้งอุณหภูมิคงที่เริ่มต้นสูงกว่า elution temperature ได้ แต่หากได้ค่า resolution น้อยกว่า 1.5 แสดงว่าเฟสคงที่ชนิดนี้ไม่เหมาะสม ในงานวิจัยนี้สามารถแยกคู่อิแนนทิโอเมอร์ของแอลกอฮอล์ได้อย่างสมบูรณ์ทั้ง 15 ชนิด โดยคู่อิแนนทิโอเมอร์ของ 1-(2-fluorophenyl)ethanol หรือ oF-PE ให้ค่าการแยกดีที่สุด
การระบุชนิดด้วยดีเอ็นเอบาร์โค้ดและแหล่งที่อยู่อาศัยของลูกอ๊อด
Authors:   , สร้อยกระโทก พิชชาพร
Published: February 2025

ความหลากหลายของสัตว์สะเทินน้ำสะเทินบกมีบทบาทสำคัญต่อระบบนิเวศ ในประเทศไทยมีการศึกษาความหลากหลายของสัตว์กลุ่มนี้เป็นจำนวนมากโดยส่วนใหญ่มุ่งเน้นศึกษาในระยะตัวเต็มวัยเพียงอย่างเดียว ทั้งที่ลูกอ๊อดหรือระยะตัวอ่อนของสัตว์ในกลุ่มนี้มีความสำคัญต่อชุมชนสัตว์น้ำเช่นเดียวกัน โดยในบางชนิดอาศัยอยู่ในแหล่งน้ำนิ่งและบางชนิดอาศัยอาศัยอยู่ในแหล่งน้ำไหล แต่กระนั้นสัตว์สะเทินน้ำสะเทินบกหลายชนิดยังคงมีข้อมูลของลูกอ๊อดอยู่น้อยมาก ด้วยลักษณะของสัณฐานวิทยาที่มีความแตกต่างกันไม่มากนักจึงทำให้ลูกอ๊อดยากต่อการนำมาระบุชนิด อย่างไรก็ตามเรายังคงสามารถใช้ดีเอ็นเอบาร์โค้ดในการตรวจสอบชนิดได้ โดยหลังจากที่ระบุชนิดด้วยวิธีการอณูชีววิทยายังสามารถดำเนินการตรวจสอบแหล่งที่อยู่อาศัยต่อไปได้อีกด้วย ด้วยเหตุนี้จึงนำมาสู่วัตถุประสงค์ของการศึกษา เพื่อตรวจสอบความหลากชนิดของลูกอ๊อดด้วยวิธีการทางดีเอ็นเอบาร์โค้ดและตรวจสอบแหล่งที่อยู่ของลูกอ๊อด โดยดำเนินการสำรวจภาคสนามในช่วงเดือนกรกฎาคมถึงเดือนธันวาคม พ.ศ. 2563 ในพื้นที่ลุ่มน้ำห้วยฮ่องไคร้ จังหวัดเชียงใหม่ ลูกอ๊อดถูกเก็บจาก 2 ระบบนิเวศ ประกอบด้วย พื้นที่น้ำนิ่งและพื้นที่น้ำไหล พร้อมกับการสำรวจลักษณะแหล่งที่อยู่อาศัยของลูกอ๊อดร่วมด้วย ยีน 16S mtDNA ถูกนำมาใช้เป็นดีเอ็นเอบาร์โค้ด จากนั้นจึงนำลำดับดีเอ็นเอของลูกอ๊อดมาเปรียบเทียบกับลำดับ ดีเอ็นเอของตัวเต็มวัยที่นำมาจาก GenBank ด้วยวิธีการ BLAST ก่อนนำมาวิเคราะห์ความสัมพันธ์เชิงวิวัฒนาการด้วยวิธีการ Maximum Likelihood ผลของการศึกษาพบลูกอ๊อดทั้งหมด 7 ชนิดประกอบด้วย Microhyla heymonsi, Microhyla mukhlersuri, Microhyla berdmorei, Sylvirana nigrovittata, Hoplobatrachus rugulosus, Fejervarya limnocharis และ Phrynoglossus martensii การสำรวจแหล่งที่อยู่อาศัยยังเผยให้เห็นว่า Fejervarya limnocharis และ Hoplobatrachus rugulosus อาศัยอยู่ในแหล่งน้ำนิ่งเพียงอย่างเดียว ในขณะที่ Microhyla berdmorei และ Sylvirana nigrovittata อาศัยอยู่ในแหล่งน้ำไหลเพียงอย่างเดียว จากผลของการศึกษาทั้งหมดสามารถแสดงให้เห็นถึงความสำคัญของการศึกษาชีววิทยาของลูกอ๊อดและสนับสนุนการอนุรักษ์สัตว์สะเทินน้ำสะเทินบก
การสังเคราะห์สีย้อมสไตริลที่มีตัวดับแสงสำหรับการตรวจวัดดีเอ็นเอ
Authors:   , บำรุงเมือง อภิชญา
Published: February 2025

สีย้อมสไตริลนิยมนำมาใช้ในการตรวจวัดดีเอ็นเอเนื่องจากมีสมบัติที่พึงประสงค์หลายประการ เช่น สังเคราะห์ได้ง่าย สามารถปรับแต่งโครงสร้างได้ตามต้องการ ความเสถียรเชิงแสงและแสดงการเพิ่มขึ้นของการวาวแสงเมื่อเข้าจับกับดีเอ็นเอ งานวิจัยนี้มีเป้าหมายที่จะพัฒนาสีย้อมสไตริลชนิดใหม่ที่มีประสิทธิภาพที่ดีขึ้น โดยคาดว่าการเพิ่มตัวดับแสงเข้าไปที่ตัวสีย้อมทำให้ความเข้มของการวาวแสงของสีย้อมอิสระจะมีค่าต่ำลงและทำให้มีประสิทธิภาพการตรวจวัดดีเอ็นเอที่ดีขึ้น ในงานวิจัยนี้ได้สังเคราะห์สีย้อมสไตริลฐานเบนโซไทอะโซเลียม 3 ชนิดที่มีตัวดับแสง (dinitrophenyl – DNP, anthraquinone – AQ) และตัวเชื่อม (C4 และ TEG) ที่แตกต่างกันได้แก่ BT-DNP, BT-AQ และ BT-O-AQ โดยมีปริมาณผลผลิตอยู่ในช่วงร้อยละ 31-51 และยืนยันโครงสร้างสีย้อมด้วยเทคนิค ¹H NMR และ ¹³C NMR จากการทดลองพบว่าสีย้อมที่สังเคราะห์ได้แสดงการเปลี่ยนแปลงของการดูดกลืนแสงและการวาวแสงเมื่อจับกับดีเอ็นเอ โดย BT-O-AQ ที่มี AQ เป็น ตัวดับแสงเชื่อมต่อกับสีย้อมสไตริล BT ด้วยตัวเชื่อม TEG แสดงการเปลี่ยนแปลงของการวาวแสงมากที่สุด (100 เท่า) อีกทั้งการเกิด blue shift ของการดูดกลืนแสง ซึ่งแสดงถึงการเกิด H-aggregate ของสีย้อม สำหรับสีย้อม BT-DNP และ BT-AQ มีความเข้มของการวาวแสงเพิ่มขึ้นเล็กน้อยเมื่อจับกับดีเอ็นเอและเมื่ออยู่ในกลีเซอรอล แสดงให้เห็นว่าตัวดับแสงที่ต่ออยู่กับตัวเชื่อม C4 ยังสามารถดับแสงของสีย้อมที่จับกับดีเอ็นเอได้อยู่แม้ว่าการหมุนของพันธะคู่ที่เชื่อมระหว่างส่วนให้และรับอิเล็กตรอนจะถูกจำกัด สีย้อม BT-O-AQ มีสเปกตรัมการดูดกลืนแสงที่ต่างกันในดีเอ็นเอสายเดี่ยวและสายคู่ รวมทั้งในดีเอ็นเอ (AT)₁₀ และ (GC)₁₀ ในขณะที่จะสังเกตเห็นการเกิด blue shift เฉพาะในภาวะที่มีดีเอ็นเอสายคู่และดีเอ็นเอ (GC)₁₀ เท่านั้น แสดงให้เห็นว่าการเกิด blue shift น่าจะเกี่ยวข้องกับการเกิด intercalation ของตัวดับแสง AQ สีย้อม BT-O-AQ แสดงการวาวแสงเพิ่มขึ้นใกล้เคียงกันทั้งในภาวะที่มีดีเอ็นเอสายเดี่ยวและสายคู่ แต่จะมีความเข้มการวาวแสงเพิ่มขึ้นมากในภาวะที่มีดีเอ็นเอ (AT)₁₀ เมื่อเทียบกับ (GC)₁₀ สุดท้ายทดลองการตอบสนองของสีย้อมต่อเกลือทั้งในภาวะที่มีดีเอ็นเอและไม่มีดีเอ็นเอ พบว่าการเติมเกลือจะทำให้สีย้อมหลุดออกจากดีเอ็นเอดังจะเห็นได้จากความเข้มของการวาวแสงที่ลดลงถึงร้อยละ 50 โดยสรุปงานวิจัยนี้สามารถสังเคราะห์สีย้อมสไตริลที่มีความเข้มการวาวแสงของสีย้อมอิสระที่ต่ำและมีการเพิ่มขึ้นของการวาวแสงที่สูงเมื่อเข้าจับกับดีเอ็นเอรวมถึงแสดงการเกิด blue shift ของสเปกตรัมการดูดกลืนแสงเมื่ออยู่ในภาวะที่มีดีเอ็นเอสายคู่และดีเอ็นเอ (GC)₁₀ สมบัติเหล่านี้ทำให้สีย้อม BT-O-AQ มีความเหมาะสมในการนำไปใช้ตรวจวัดดีเอ็นเอ แต่ยังคงต้องมีการพัฒนาความเสถียรของสีย้อมในภาวะที่มีเกลือต่อไป
ระบบวิเคราะห์อารมณ์ จากบทสนทนาในละครโทรทัศน์ของไทย
Authors:   , เสนาะเสียง มนัสนันท์
Published: February 2025

ในปัจจุบันการตรวจจับอารมณ์เข้ามามีบทบาทในการช่วยให้เกิดความตระหนักรู้ถึงอารมณ์ของตนเองมากขึ้น อีกทั้งทางผู้พัฒนามีความสนใจเกี่ยวกับการตรวจจับอารมณ์โดยใช้ระบบคอมพิวเตอร์และเล็งเห็นถึงความสำคัญของการตรวจจับและวิเคราะห์อารมณ์จากบทสนทนา จึงจัดทำโครงงาน “ระบบวิเคราะห์อารมณ์จากบทสนทนาในละครโทรทัศน์ของไทย” โดยมีวัตถุประสงค์ คือ ศึกษาการจำแนกประเภทของอารมณ์ตามบริบทของบทสนทนาในละครโทรทัศน์ภาษาไทย และวิเคราะห์อารมณ์จากบทสนทนา ดังนั้นบทสนทนาจากละครโทรทัศน์ถูกเก็บรวบรวมมาใช้เป็นข้อมูล สำหรับการออกแบบและพัฒนาวิธีการจำแนกประเภทอารมณ์ของบทสนทนา ซึ่งข้อความบทสนทนาที่นำมาวิเคราะห์จะไม่ครอบคลุมคำแสลงและคำที่สะกดผิด โดยผู้พัฒนาระบุอารมณ์ที่วิเคราะห์จากข้อความบทสนทนาออกเป็น 6 อารมณ์ ได้แก่ มีความสุข เสียใจ กลัว ประหลาดใจ โกรธ และรังเกียจ โครงงานนี้พัฒนาขึ้นมาโดยใช้ภาษาไพทอน มีการใช้ไลบรารี PyThaiNLP ในการประมวลผลภาษา และใช้ไลบรารี Sklearn ในการสร้างแบบจำลองการจำแนกข้อมูลด้วยเทคนิคการเรียนรู้ด้วยเครื่อง ทั้งนี้ได้มีการทดลองการพัฒนาแบบจำลองการจำแนกข้อมูลกับเทคนิคการเรียนรู้ด้วยเครื่อง 3 เทคนิค ได้แก่ นาอีฟเบย์ ซัปพอร์ตเวกเตอร์แมชชีนและเคเอ็นเอ็น รวมไปถึงการทำงานร่วมกับ Grid search ซึ่งผลทดสอบการพัฒนาแบบจำลองการจำแนกอารมณ์ของข้อความบทสนทนา พบว่า เทคนิคที่ได้ประสิทธิภาพดีที่สุดคือ ซัปพอร์ตเวกเตอร์แมชชีนร่วมกับ Grid search ผู้พัฒนาคาดหวังว่าโครงงานนี้จะเป็นประโยชน์ต่อผู้ที่สนใจศึกษาและพัฒนาระบบวิเคราะห์อารมณ์ในภาษาไทยต่อไป
โมบายแอปพลิเคชันสำหรับค้นหาและสุ่มร้านอาหาร
Authors:   , พรหมธีระวงศ์ ดนุรุจ
Published: February 2025

ถึงแม้ว่าปัจจุบันมีโมบายแอปพลิเคชันสำหรับค้นหาร้านอาหารหลายแอปพลิเคชัน บางโมบายแอปพลิเคชัน ยังมีข้อบกพร่องที่ไม่ตรงตามความต้องการของผู้ใช้งานเช่น ไม่มีการจัดประเภทร้านอาหารอย่างชัดเจน ไม่สามารถ เรียงร้านอาหารตามราคาและระยะทาง และไม่สามารถนำทางผู้ใช้งานไปยังร้านอาหาร นอกจากนี้ในท้องตลาดยังไม่มี แอปพลิเคชันที่สามารถสุ่มร้านอาหารได้ ดังนั้นโครงงานนี้จึงมีวัตถุประสงค์เพื่อพัฒนาโมบายแอปพลิเคชันที่ใช้สำหรับ ค้นหาร้านอาหาร กรองร้านอาหารตามราคา ระยะทาง ประเภทของร้านอาหาร สุ่มร้านอาหาร และแสดงรายละเอียด ร้านอาหาร รวมถึงนำทางผู้ใช้งานไปยังร้านอาหารได้ ขอบเขตของโครงงานจะครอบคลุมเฉพาะร้านอาหารที่อยู่บริเวณ สามย่านและถนนบรรทัดทอง และใช้งานได้บนโทรศัพท์มือถือไอโฟนเท่านั้น การพัฒนาโมบายแอปพลิเคชันนี้พัฒนา บนเฟรมเวิร์ค SwiftUI โดยใช้ Xcode เป็นเอดิเตอร์ในการเขียนภาษา Swift ร่วมกับการใช้งาน Google Maps API เพื่อนำข้อมูลต่าง ๆ ของร้านอาหารกับข้อมูลแผนที่ของกูเกิลมาแสดงในโมบายแอปพลิเคชัน รวมถึงเชื่อมต่อกับ แอปพลิเคชัน Google Maps เพื่ออำนวยความสะดวกในการนำทางผู้ใช้งานไปยังร้านอาหาร ซึ่งโมบายแอปพลิเคชันนี้ จะช่วยให้ผู้ใช้งานสามารถค้นหาร้านอาหารได้ตรงกับความต้องการ และฟีเจอร์การสุ่มร้านอาหารจะช่วยแก้ปัญหาการ ตัดสินใจเลือกร้านอาหารให้ง่ายขึ้น จากผลการประเมินความพึงพอใจในการใช้งานโมบายแอปพลิเคชันนี้ พบว่าผู้ใช้ งานส่วนใหญ่มีความคิดเห็นเชิงบวกในการใช้งาน ดังนั้นโมบายแอปพลิเคชันนี้เป็นประโยชน์ต่อผู้ใช้งานสำหรับการ ค้นหาร้านอาหารได้ตรงตามความต้องการและสามารถสุ่มร้านอาหารได้
Hydrocarbon Degradation Potentials of Some Bacteria Species Isolated from Contaminated Soil with Spent Lubricating Oil.
Authors:   , Tansawat Pannathat
Published: February 2025

This research aims to select bacteria that can biodegrading of used lubricating, measures carbon dioxide from bacterial activity in the degradation of lubricants, and study morphology of bacteria that isolated from contaminated soil with lubricants and collect the example of soil from a garage in Chiang Mai. This research found that could be isolated 4 strains of bacteria by take 10 g of sample soil and dissolve in distilled water 90 ml. Then, take 10 ml in culture medium BHM 100 ml (BHM + lubricating oil 1% + Tween 20 1%) and shake 100 rpm at 37 degrees for 24-72 hr. repeat 3 times. After that, take the bacteria dilute from 10⁻¹-10⁻⁷, and spread it on the surface of Trypticase Soy Agar or TSA by Spread Plate Technique. Then, incubate at 37 degrees for 24-48 hr. After that, selecting bacteria for purification by Streaking Plate Technique and incubate at 37 degrees for 24 hr. Then, gram staining all 4 bacteria. This research found that all of them are gram negative bacteria, entire (smooth), convex, curve, and opaque.
ผลของความยาวคลื่นแสงสีนํ้าเงินและสีแดงต่อการเจริญเติบโตของปะการังเขากวาง Acropora humilis ระยะตัวอ่อนและตัวเต็มวัย ในจังหวัดชลบุรี ประเทศไทย
Authors:   , จ่าปะคัง สุภัชชา
Published: February 2025

ปะการังเป็นสิ่งมีชีวิตที่อยู่อาศัยร่วมกับสาหร่ายเซลล์เดียว (zooxanthellae) ในลักษณะพึ่งพาอาศัย สาหร่ายซูแซนเทลลีสามารถถ่ายทอดพลังงานมากถึง 95 เปอร์เซ็นต์แก่ปะการังผ่านกระบวนการสังเคราะห์ ด้วยแสง ด้วยเหตุนี้แสงจึงเป็นปัจจัยสำคัญในการดำรงชีวิตของปะการัง จากผลการศึกษาที่ผ่านมาพบว่า แสง ในช่วงความยาวคลื่นสีนํ้าเงินส่งผลให้ปะการังสามารถเจริญเติบโตได้รวดเร็วกว่าคลื่นแสงสีขาว (แสงธรรมชาติ) และสีแดง อย่างไรก็ตาม ที่ผ่านยังไม่ปรากฏการศึกษาเกี่ยวกับความแตกต่างในการตอบสนองของช่วงคลื่นแสง ดังกล่าวในปะการังระยะวัยอ่อนและระยะโตเต็มวัยในปะการังเขากวาง Acropora humilis การศึกษาครั้งนี้จึง ใช้ปะการังเขากวาง A. humilis ที่ได้จากการเพาะขยายพันธุ์แบบอาศัยเพศในช่วงอายุ 2 ปี และปะการังระยะ โตเต็มวัยจากธรรมชาติอายุมากกว่า 5 ปี นำมาทดลองในช่วงคลื่นแสงสีนํ้าเงินและแสงสีแดงเป็นระยะเวลา 8 สัปดาห์ โดยทำการเก็บตัวอย่างในสัปดาห์ที่ 2 และสัปดาห์สุดท้ายของการทดลอง เพื่อนำตัวอย่างมาศึกษา ความหนาแน่นของสาหร่ายซูแซนเทลลีโดยการสุ่มนับจำนวนเซลล์และการตรวจวิเคราะห์ความหลากหลาย สกุลของสาหร่ายด้วยวิธีการทางชีวโมเลกุล จากผลการศึกษาพบว่าแสงสีนํ้าเงินช่วยเพิ่มการเติบโตของปะการัง ระยะโตเต็มวัยได้ดีกว่าแสงสีแดง ทำให้มีความหนาแน่นของสาหร่ายซูแซนเทลลีสูงกว่า แต่ในปะการังระยะวัย อ่อนแสงสีนํ้าเงินและแสงสีแดงไม่ได้ให้ผลต่างกันอย่างมีนัยยะสำคัญ จึงกล่าวได้ว่าการตอบสนองของปะการัง ต่อความยาวคลื่นแสงที่แตกต่างกันจึงขึ้นอยู่กับปัจจัยทางด้านอายุของปะการังด้วย
การออกแบบระบบตรวจวัด PM2.5 ด้วยระบบสมองกลฝังตัว
Authors:   , ฤทัยแช่มชื่น ศุภณัฐ
Published: February 2025

โครงงานนี้มีจุดประสงค์เพื่อออกแบบระบบตรวจวัด PM2.5 ด้วยระบบสมองกลฝังตัว โดยโครงงานนี้ใช้ไมโครคอนโทรลเลอร์ ESP32 ซึ่งมีคุณสมบัติที่สามารถเชื่อมต่อระบบเครือข่ายคอมพิวเตอร์ไร้สาย (Wireless LAN หรือ Wi-Fi) มาเชื่อมต่อกับตัวรับรู้ปริมาณฝุ่นละออง (PMS7003) ตัวรับรู้ความชื้นสัมพัทธ์และอุณหภูมิ (DHT22) และตัวรับรู้ปริมาณก๊าซคาร์บอนไดออกไซด์ (MQ-135) ภายในระบบตรวจวัด PM2.5 ด้วยระบบสมองกลฝังตัวมีการจัดเก็บข้อมูลไว้ใน MySQL ซึ่งเป็นระบบจัดการฐานข้อมูล โดยสถานที่ที่ได้ทำการเก็บข้อมูลมีทั้งหมด 4 สถานที่ได้แก่ คณะวิทยาศาสตร์ คณะวิศวกรรมศาสตร์ คณะอักษรศาสตร์ และสระน้ำของจุฬาลงกรณ์มหาวิทยาลัย และนำข้อมูลที่ได้ไปใช้ในการทำเว็บไซต์ เพื่อใช้ในการเฝ้าระวังปริมาณ PM 2.5 ได้หลาย ๆ สถานที่ในหน้าเว็บไซต์เดียวกันและยังช่วยให้รู้ค่าปริมาณสูงสุดของฝุ่นละอองได้อย่างรวดเร็ว โดยใช้คำสั่งของภาษาJavaScript ทำให้เมื่อลากเคอร์เซอร์เมาส์ไปยังบริเวณที่ต้องการให้ปรากฏค่าสูงสุดและต่ำสุดของปริมาณ PM2.5 ณ บริเวณที่มีเครื่องวัดติดตั้งไว้ ทำให้สะดวกและง่ายต่อการติดตามค่าปริมาณฝุ่นละอองในหน้าเว็บไซต์เดียว ในส่วนของหน้าเว็บยังใช้ภาษา HTML เพื่อที่จะสามารถคลิกเข้าไปดูข้อมูลค่าฝุ่นละออง ณ เวลาต่าง ๆ ได้อย่างละเอียดในบริเวณที่สนใจได้อีกด้วย อีกทั้งยังส่งข้อมูลของปริมาณฝุ่นละอองในอากาศ อุณหภูมิ ความชื้นสัมพัทธ์ และปริมาณก๊าซคาร์บอนไดออกไซด์ ไปแสดงค่าได้แบบ Real time ผ่านทางหน้าเว็บไซต์ของ NETPIE นอกจากนี้ยังมีการกำหนดเงื่อนไขเมื่อปริมาณฝุ่นละออง PM2.5 เกินกว่า 50 ug/m³ ให้ส่งข้อความแจ้งเตือนพร้อมทั้งระบุปริมาณฝุ่นละอองที่เกินเกณฑ์ที่กำหนดไว้ไปยัง LINE Notify เพื่อป้องกันอันตรายจากมลพิษทางอากาศได้ทันท่วงที
สมบัติทางเทอร์โมอิเล็กทริกของเอทิลแอมโมเนียมไนเทรต
Authors:   , คำน้อย ญาณิศ
Published: February 2025

โครงงานนี้ศึกษาสมบัติทางเทอร์โมอิเล็กทริกของเอทิลแอมโมเนียมไนเทรตที่ผสมด้วยสารคู่ควบ รีดอกซ์(Redox couple) คือลิเทียมไอโอไดด์(LiI) และไอโอดีน(I₂) ที่ความเข้มข้น 0.1, 0.2, 0.3, 0.4 และ 0.5 โมลาร์(M) ผลการวิเคราะห์ค่าสัมประสิทธิ์ซีเบคโดยใช้อุณหภูมิฝั่งร้อนในช่วง 50-40 องศาเซลเซียสและฝั่งเย็น ในช่วง 28.5-25.0 องศาเซลเซียสแบ่งได้ 2 กลุ่ม ได้แก่กลุ่มแรกที่มีค่าสัมประสิทธิ์ซีเบคสูง (0.1, 0.2 และ 0.4 โมลาร์) อยู่ในช่วง 707-764 µV/K และกลุ่มที่สองมีค่าค่าสัมประสิทธิ์ซีเบคต่ำ(0.3 และ 0.5 โมลาร์) อยู่ในช่วง 357-408 µV/K เมื่อพิจารณาลักษณะของกระแสไฟฟ้า-ความต่างศักย์ในช่วงความต้านทานโหลด 0 ถึง 111,100 โอห์ม สามารถแบ่งได้เป็น 2 กลุ่มเช่นเดียวกับค่าสัมประสิทธิ์ซีเบค โดยกลุ่มแรก(0.1, 0.2 และ 0.4 โมลาร์) มีการกลับขั้วของกระแสไฟฟ้าและความต่างศักย์อย่างสมบูรณ์ที่ความต่างอุณหภูมิในช่วง 8.0-10.2 องศาเซลเซียส กลุ่มที่สอง (0.3 และ 0.5 โมลาร์) มีการกลับขั้วของกระแสไฟฟ้าและความต่างศักย์อย่างสมบูรณ์ ที่ความต่างอุณหภูมิอยู่ในช่วง 13.9-16.2 องศาเซลเซียส ค่าความหนาแน่นกำลังไฟฟ้ามีความสูงของจุดยอด ของกราฟที่ลดลงและเกิดที่ความต่างศักย์น้อยลงเมื่อความต่างอุณหภูมิลดลงและกรณีความเข้มข้นสูงกว่าจะมี ค่าความหนาแน่นกำลังไฟฟ้าที่ต่ำกว่า สำหรับค่าความหนาแน่นกำลังไฟฟ้าสูงสุดมีค่าเท่ากับ 2.39 mW/m² ที่ ความเข้มข้น 0.4 โมลาร์และความต่างของอุณหภูมิอยู่ที่ 35.4 องศาเซลเซียส
การวัดอัตราเร็วการหมุนรอบตัวเองของดวงอาทิตย์ โดยใช้วิธีศึกษาจุดมืดบนดวงอาทิตย์
Authors:   , เอกตาแสง อัฏพิทยกุล
Published: February 2025

โครงงานวิทยาศาสตร์ เรื่อง “การวัดอัตราเร็วการหมุนรอบตัวเองของดวงอาทิตย์โดยใช้วิธีศึกษาจุดมืดบนดวงอาทิตย์” มี วัตถุประสงค์เพื่อศึกษาอัตราเร็วการหมุนรอบตัวเองของดวงอาทิตย์ โดยใช้สิ่งที่สามารถสังเกตได้ง่ายจากโลก อันได้แก่ จุดมืดบนดวง อาทิตย์ ในการโครงงานนี้ได้พยายามถ่ายภาพดวงอาทิตย์ โดยใช้กล้องโทรทัศน์แบบ Newtonian ที่มีความยาวโฟกัส 650 มิลลิเมตร และนำภาพถ่ายที่ได้มาวิเคราะห์ เพื่อหาอัตราเร็วการหมุนรอบตัวเองของดวงอาทิตย์แต่เนื่องจากในระยะเวลาของการทดลองไม่ สามารถถ่ายภาพของจุดดำได้ จึงได้นำภาพดวงอาทิตย์ จาก “Laboratory of X-ray astronomy of the Sun” มาทำการคำนวณ ผลที่ได้คือ ดวงอาทิตย์มีอัตราเร็วการหมุนรอบตัวเองเฉลี่ย 13.8 องศาต่อวัน และไม่เท่ากันในแต่ละละติจูด การที่ดวงอาทิตย์มี อัตราเร็วการหมุนรอบตัวเองไม่เท่ากันนั้น เป็นผลเนื่องจากดวงอาทิตย์เป็นกลุ่มก๊าซขนาดใหญ่ ไม่ใช่วัตถุแข็งเกร็ง ดังนั้นแรงที่ทำให้ เกิดการหมุนจึงมีเพียงแรงหนืดเท่านั้น อัตราเร็วการหมุนรอบตัวเองจึงไม่เท่ากันในทุกตำแหน่งและด้วยผลของการหมุนรอบตัวเองที่ ไม่เท่ากันในทุกตำแหน่งนี้ส่งผลต่อสนามแม่เหล็กบนดวงอาทิตย์ ซึ่งการแปรปรวนของสนาม แม่เหล็กนี้ทำให้เกิด “จุดมืด” นั้นเอง